Kari Hag

Kari Jorun Blakkisrud Hag (født 4. april 1941 på Eidsvoll) er en norsk matematiker. Hun er professor emerita ved Institutt for matematiske fag, Norges teknisk-naturvitenskapelige universitet (NTNU). Hennes fagområde er geometrisk funksjonsteori. I tillegg til forskning, har hun blant annet engasjert seg i lærerutdanning og likestillingsarbeid.


== Utdanning og karriere ==
Hun ble cand.mag. etter studier ved Norges lærerhøgskole i Trondheim i 1963, og cand.real. ved Universitetet i Oslo i 1967.
I perioden 1968–1969 var hun vitenskapelig assistent for professor Haakon Waadeland, lønnet av Norges almenvitenskapelige forskningsråd (NAVF).
I 1972 tok fikk hun sin ph.d.-grad ved University of Michigan med avhandlingen Quasiconformal boundary correspondance and external mappings.
Etter tiden i Michigan, der hun var doktorgradsstipendiat (teaching fellow) fra 1969 til 1972, har hun vært ansatt ved Institutt for matematiske fag, NTNU; i perioden 1972–2001 som førsteamanuensis, og fra 2001 som professor, med spesielt ansvar for lærerutdanning. Denne stillingen hadde hun til hun gikk av for aldersgrensen og ble professor emerita i 2011.
Hennes første arbeider var innen kjedebrøkteori for rasjonale funksjoner. I Michigan studerte hun kvasikonforme avbildinger, og hennes senere forskning kan sies å tilhøre den finske skolen i geometrisk funksjonsteori.Gjennom hele karrieren har hun engasjert seg i lærerutdanning; kvalitet i undervisning og andre undervisningsspørsmål; likestillingsarbeid og rekruttering av kvinner til NTH, senere NTNU, både blant studenter og ansatte.Hun var medlem av det sentrale undervisningsutvalget ved NTH og forsøkte med hell alternative undervisningsmetoder, som smågruppeundervisning av begynnerstudenter.
Karis engasjement har betydning i norsk, nordisk og europeisk sammenheng. Hennes internasjonale engasjement for jenter og matematikk går frem av flere publikasjoner.


== Bibliografi ==
(no) Publikasjoner av Kari Hag i BIBSYS
(no) Publikasjoner av Kari Hag i forskningsdokumentasjonssystemet CRIStin


== Medlemskap og verv (utvalg) ==

1984–1986: Leder av NTHs likestillingsutvalg
1986–1991: Medlem av NAVFs referansegruppe for kvinner i vitenskapelig forskning.
1990–1992: I denne perioden var hun den første, og pr. 2016 eneste, kvinnelige leder av Norsk matematikkråd.
1995: Medlem av Underdal-utvalget som utredet NTNU
1997–2007: Leder for følgende studieprogram ved NTNU: Program for lærerutdanning i matematikk (PLUM), program for lærerutdanning i realfag (PLUR) og masterprogram, lektorutdanning i realfag (MREAL)
2002–2005: Prodekan ved Fakultet for informasjonsteknologi, matematikk og elektroteknikk (IME), med ansvar for undervisning.
Vårsemesteret 2006: Fungerende dekan ved IME-fakultetet.Siden 2004 har hun vært linjeforeningen Spanskrørets Høye Beskytter. Spanskrøret er linjeforeningen for lektorutdanning i realfag ved NTNU.


== Priser ==
1989 SINTEFs pris for fremragende pedagogisk virke.
2000 NTNUs likestillingspris.
2000 Formidlingsprisen ved Fakultet for fysikk, informatikk og matematikk, NTNU.
2018 Ridder av Den Kongelige Norske St. Olavs Orden.


== Referanser og fotnoter ==


== Kilder ==
NTNU-dokument om tildeling av Likestillingsprisen 2000
Oksholen, Tore (8. april 2011). «I dag er Karis dag». Universitetsavisa.no. Arkivert fra originalen 18. august 2016. Besøkt 18. august 2016. 


== Eksterne lenker ==
Normannsen, Sølvi W. (14. oktober 2013). «Per og Kari-formelen». Universitetsavisa.no. Arkivert fra originalen 28. august 2016. Besøkt 25. august 2016.